Spektrum · RSG - iono.fm
| Afrikaans	| Podcast,
every 1 week	Die Spektrumspan hou jou op hoogte met die jongste plaaslike en internasionale nuusgebeure.
Spektrum	Die Suid-Afrikaanse Pluimveevereniging sê sowat 200 000 werksgeleenthede is in die weegskaal as die regering nie drasties ingryp met die storting van bevrore hoender in die plaaslike mark nie. Die president van die verening, Kevin Lovell, sê vir te lank is buitelandse handelsverhoudings bo die belange van die bedryf gestel, en daarom kan die pluimveebedryf nie meeding nie. Hy sê ander lande help hulle boere met subsidies. Volgens Lovell is tyd dat die regering hierdie opsie begin ondersoek.
Spektrum	Die hoofekonoom van die Efficient-groep, Dawie Roodt, sê sowel die pluimveesektor en die regering benader die probleme in die sektor verkeerd. Hy sê hulle vergeet dat die bedryf eintlik oor die verbruiker en sý belange gaan.
Spektrum	Die Departement van Handel en Nywerheid sê as die pluimveesektor oor inligting beskik wat daarop dui dat die invoer van hoender soos dit nou is, daartoe sal lei dat die plaaslike mark ineen sal stort, moet hulle daarmee vorendag kom. Daar is vroeër berig dat duisende werksgeleenthede in die pluimveebedryf in gedrang is weens die invoere van gevriesde hoender uit Europa en ander dele van die wêreld. Die president van die Suid-Afrikaanse Pluimvee-vereniging, Kevin Lovell, sê sowat 53 000 ton gevriesde hoender is verlede jaar ingevoer. Die vakbond FAWU het intussen gevra dat die invoertariewe verder verhoog moet word. FAWU se adjunksekretarisgeneraal, Katishi Masemola, sê die regering moet dringend ingryp.
Spektrum	Die presidensie van Ghana het om verskoning gevra nadat dit aan die lig gekom het dat dele van die nuwe president, Nana Akufo-Addo, se openingsrede uit 'n toespraak van die voormalige Amerikaanse president, George W. Bush, afgeskryf is. Sosiale media het nie lank na sy toespraak nie begin gons oor die ooreenkomste tussen die twee toesprake. Justin Kennerley het die besonderhede.
Spektrum	Die hulporganisasie, Operation SA, was onlangs in die oorloggeteisterde Sirië om die R10-miljoen wat hulle ingesamel het, te gaan oorhandig. 'n Verteenwoordiger van die organisasie, Yusuf Abramjee, sê dit was 'n lewensveranderende reis om te sien hoe weeskinders sonder kos en klere probeer oorleef. Abramjee het Suid-Afrikaners bedank vir hulle bydrae aan die inwoners wat in hierdie oorlogsgebied bly.
Spektrum	Die Suid-Afrikaanse Werkgewersorganisasie (NEASA) sê die regering beskerm steeds ArcelorMittal ten koste van die res van die staalbedryf. Die president van NEASA, Gerhard Papenfuss, sê dit is tyd dat die regering standpunt oor die kwessie moet inneem. ArcelorMittal het die regering versoek om verdere invoerbelasting op staalinvoere te hef. Papenfuss sê dit is vir hulle vreemd dat die regering een maatskappy sal beskerm, ten koste van sy eie staalbedryf.
Spektrum	Suid-Afrikaners is die afgelope tyd op sosiale media gefasineer deur die singende polisiekapelaan. Adjudantoffisier Dawie Williams is ook 'n pastoor en het oornag bekendheid verwerf op sosiale media met sy weergawe van Count Your Blessings. Die video van die polisie-offisier in Potcheftroom is al meer as 68 000 keer gesien op Facebook. Hy sê hy sing altyd!
Spektrum	Sylvester, die rondloper leeu van die Karoo, sal vandeesweek geskuif word na sy nuwe tuiste in die Addo Olifantpark, saam met twee leeuwyfies. Sylvester het die land vroeër vanjaar aan die praat gehad, nadat hy twee keer uit die Karoo Nasionale Park ontsnap het. Die span van SANPARKE wat hom uiteindelik gevang het, het die afgelope naweek 'n Kudu-toekenning ontvang vir hulle brawe optrede. Surprise Mlambo sê hy was nooit bang terwyl hulle na Sylvester gesoek het nie.
Spektrum	Ons berig daagliks oor die moeilike omstandighede waaronder boere in die land moet werk. Opkomende boere in die Dysselsdorp-omgewing in die Klein-Karoo het onlangs gesê dat weens 'n gebrek aan hulp van die regering hulle plase agteruitgaan. Dit kan veroorsaak dat die boere nie meer verder kan boer nie. Die droogte en die voortslepende debat oor grondbesit, maak dit ook 'n moeilike sektor om in voort te bestaan. Elzet Rautenbach, voorheen 'n modeontwerper van vroueonderklere en swemdrag en later onderwyser, het haar nie laat afskrik nie. Rautenbach is nou die voorsitter van die jongboer-komitee van TLU SA. Sy sê vroue kan in hierdie sektor floreer.Sy is 'n beesboer op Tweeling in die Vrystaat.
Spektrum	Finansminister Pravin Gordhan het die naweek 'n spreekwoordelike bom in die Suid-Afrikaanse politiek laat afgaan, gemeet aan die reaksie daarop. Senior ANC-lede soos adjunkpresident Cyril Ramaphosa en Jackson Mthembu het boonop oor die naweek aangedui dat hulle Gordhan steun. 'n Koor van ontleders en kommentators het hierop gesê dat die verdeeldheid in die ANC nou nuwe hoogtes bereik het. Izak du Plessis berig.
Spektrum	Die Nasionale Vervolgingsgesag se besluit om finansminister Pravin Gordhan aan te kla van bedrog, het Suid-Afrikaanse markte geruk. Die rand het getuimel en aandele in leidende banke het meer as vyfpersentasiepunte gedaal. Ekonome is dit eens dat dit beslis beleggersvertroue skaad. Volgens ontleders gaan dit alles oor 'n magstryd in die ANC. Izak du Plessis het probeer uitvind of dit so is.
Spektrum	Die Hooggeregshof in Pretoria het alle aanklagte teen Nico Henning teruggetrek. Henning is daarvan beskuldig dat hy sy vervreemde vrou, Chanelle, se moord beplan het. Chanelle is in November 2011 voor haar vierjarige seun se kleuterskool in Faerie-Glen in die ooste van Pretoria, in haar motor doodgeskiet. Sy en Henning was ten tye van die moord gewikkel in 'n toesigstryd vir hulle seuntjie. Die aanklagte is teruggetrek omdat die staat nie vandag met die saak kon voortgaan nie. Liela Magnus doen verslag.
RSG	RSG inspireer jou deur inligting, vermaak en opvoedkundige aspekte in Afrikaans! RSG bied ‘n wye verskeidenheid programme en inhou wat relevant, opbouend, interessant en aktueel is. Of jy nou op soek is na geselsprogramme, nuus & aktuele gesprekke, leefstyl, dokumentêre…	Popular episodes
15 Jan RSG	8 Jan RSG	13 Jan Middagvervolgverhaal
RSG	11 Jan Middagvervolgverhaal
RSG	16 Jan Middagvervolgverhaal